Room On Fire

Room on Fire merupakan album studio kedua daripada kugiran The Strokes yang berasal dari Amerika Syarikat . Dilancarkan pada Oktober 2003, album ini mengadungi tiga single: "12:51", "Reptilia", dan "The End Has No End". Nigel Godrich pada mulanya memikul tugas sebagai penerbit muzik tetapi The Strokes kemudiannya merasakan yang beliau telah membuatkan lagu-lagu di dalam album kedengaran "suram". Rakaman album kemudian diteruskan bersama penerbit Is This It, Gordon Raphael. Secara keseluruhan, album ini menampilkan bunyian yang lebih lembut dan lancar berbanding album terdahulu. Gitar bes juga kurang kedengaran kecuali pada suatu ketika di mana ia menjadi tunjang di dalam sesetengah lagu. Tajuk album ini diambil dari lirik lagu "Reptilia": "The room is on fire as she's fixing her hair."

Proses Rakaman
Sebaik sahaja selesai jelajah bagi album Is This It, kugiran ini kembali ke studio bagi merakamkan lagu-lagu baru, pada mulanya bersama penerbit Nigel Godrich. Malangnya, sesi rakaman tidak menjadi seperti yang diharapkan dan mereka kembali bersama Gordon Raphael. Pada ketika itu, The Strokes mempunyai baki hanya tiga bulan untuk menyiapkan keseluruhan album. Gitaris Nick Valensi menyatakan, "album ini pasti akan menjadi lebih baik jika kami mempunyai beberapa minggu lagi."

Senarai Lagu
Semua lagu ditulis oleh Julian Casablancas, kecuali yang dinyatakan. *Dalam kurungan merupakan terjemahan tajuk lagu dalam Bahasa Melayu.

Anggota
Kugiran
 Julian Casablancas - vocal
 Albert Hammond, Jr. - gitar
 Nick Valensi - gitar
 Nikolai Fraiture - gitar bes
 Fabrizio Moretti - dram

Pemuzik tambahan
 Richard Martin - dram

Produksi
 Gordon Raphael - penerbit muzik
 The Strokes - susunan
 William Kelly - jurutera bunyi
 Toshikazu Yoshioka - jurutera
 Greg Calbi - pembaikan bunyi

Penampilan
 Peter Phillips - kulit album
 Colin Lane - fotografi

Rujukan

Album 2003
Album kumpulan The Strokes